สวัสดีครับ ในบทนี้ผมจะพูดถึงเรื่อง กะเทย นะครับ โดยความเห็นส่วนตัวของผมแล้วเนี่ย ผมคิดว่ากะเทยเมืองไทยเนี่ยสวยที่สุดในโลกละ อันนี้เป็นความเห็นส่วนตัวนะครับ เหตุผลก็คือ คนไทยไม่ได้ตัวใหญ่จนเกินไป ถ้าเราเทียบกับฝรั่งนะครับ ฝรั่งจะตัวใหญ่มาก ตัวสูง กล้ามบึก หน้าอกกว้าง อย่างเงี่ย ดังนั้นเวลาที่ฝรั่งแต่งตัวเป็นกะเทยเนี่ย เขาจะดูตัวใหญ่เกินไป แต่ถ้าเกิดว่าเป็น..เป็นผู้ชายเมืองไทยเนี่ย จะตัว..จะตัวเล็ก จะไม่ตัวใหญ่มาก ดังนั้นเวลาที่เขาเป็นกะเทยเนี่ย เขาก็จะมีรูปร่างคล้ายกับผู้หญิงอยู่ ก็คือยังไม่ตัวใหญ่เกินผู้หญิงอะ อีกอย่างก็คือคนไทยเนี่ยจะมีผิวที่ละเอียด มีสีผิวสม่ำเสมอ แต่ถ้าเป็นฝรั่งเนี่ย สีผิวของเขาจะไม่สม่ำเสมอกันนะครับ ก็คือจะเป็นสีแบบ..เออ..ยังไงอะ มันจะเป็นสีที่ไม่..ไม่เป็นสีเดียวกันทั้งหมดอะ เหมือนกับมีกระ มีฝ้าอะไรสักอย่างนี่แหละ ในเมืองไทยเรามีการใช้คำหลายๆคำที่ใช้เรียกกะเทยนะครับ คำแรกคือคำว่า สาวประเภทสอง อันนี้เป็นคำที่สุภาพที่สุดนะครับ เพียงแต่ว่าสำหรับผมแล้วมันสุภาพมากเกินไปนะครับ ก็คือมันยาวด้วย ทำให้ผมใช้ลำบากเวลาใช้พูดทั่วไปเนี่ย อย่างเช่นพูดว่า เฮ้ย! แจ๊คเป็นสาวประเภทสอง เฮ้ย! เห็นโจไหม รู้ละยังว่าโจเป็นสาวประเภทสอง คือมัน..มันยาวอะครับ แล้วมันก็แบบ..อะไร..สุภาพมากเกินไป มัน (เสียงแจะ) มัน...มัน มันไม่ ไม่กระชับนะครับ มันไม่กระชับ คำที่สองคือคำว่า กะเทย อันนี้พูดง่าย กระชับ ใช้ได้จริงในสถานการณ์ทั่วไป แล้วก็เป็นคำกลางๆ ไม่ใช่คำที่หยาบ คำสุดท้ายคือคำว่า ตุ๊ด อันนี้เป็นคำหยาบคายนะครับ ไม่ควรใช้ ถ้าเราเผลอไปเรียกใครว่า ตุ๊ดๆ เนี่ย เขาอาจจะต่อยปากเราได้นะครับ คนที่เป็นกะเทยเนี่ย เขาจะมีความต้องการเป็นผู้หญิงสูง ก็คือใจเขาเป็นผู้หญิงแต่ว่าร่างกายเขาเป็นผู้ชาย เขาก็เลยนิยมไปทำการศัลยกรรมกันนะครับ อาจจะไปเสริมนม ตัดอวัยวะเพศทิ้ง ผ่าตัดลูกกระเดือก เพื่อให้มีลักษณะคล้ายผู้หญิงมากที่สุด ปัจจุบันนี้สังคมไทยก็ยอมรับการเป็นกะเทยนะครับ ไม่ได้มีการต่อต้านมากเหมือนในอดีต ซึ่งผมก็มีเพื่อนหลายคนนะครับที่เป็นกะเทย ผมก็ไม่ได้ว่าอะไรนะครับ ก็ยอมรับได้ เพราะว่า เออ..เราไม่ได้มองเขาตรงภาพลักษณ์ภายนอก แต่เรามองที่ เออ..ความดีของเขา ถ้าเขาเป็นคนดีเนี่ยเราก็โอเคอยู่แล้วนะครับ ผมว่ากะเทยเนี่ยเขามีข้อดีหลายนะครับ คือเขาเป็นคนที่มีความสามารถทางด้านงานอาชีพ งานฝีมือสูง อย่างเช่น การแกะสลักอาหาร อย่างเงี่ย ผมทำไม่ได้นะครับแต่ว่ากะเทยเนี่ยเขาเก่งมากในด้านนี้ หรือไม่ก็การเย็บปักถักร้อย ตัดชุด ทำเสื้อผ้า อย่างเงี่ย ในเมืองไทยเรามีดีไซเนอร์ชื่อดังที่เป็นกะเทยหลายคนนะครับ ซึ่งเขาทำงานออกมาได้เจ๋งมาก สุดยอดอะ นอกจากนี้กะเทยยังมีความสามารถในด้านการแสดง การโชว์ การร้องเพลง ผมว่าเขาทำได้ดีมากเลยนะครับ เพราะว่ากะเทยเนี่ยโดยพื้นฐานแล้วจะมีความกล้าแสดงออกสูง ถ้าใครเคยไปงานคาบาเร่ต์ที่มีการจัดโชว์ของกะเทยเนี่ย เราจะพบว่า เขาสามารถจัดโชว์ออกมาได้สุดยอดจริงๆเลย ทั้งแสง สี เสียง เสียงเพลง เสื้อผ้า การแต่งกายต่างๆ ก็คือ โดยรวมทั้งหมดเนี่ย มันสุดยอด มันอลังการ มันสุดๆอะ มันเจ๋งมาก ในอดีตเนี่ยก็ยังเคยมีกะเทยที่เตะมวยด้วยนะครับ ก็คือเป็นกะเทยเป็นแชมป์มวยอะ สามารถเอาชนะน๊อคผู้ชายได้จนขึ้นเป็นแชมป์อะ เขาชื่อว่า น้องตุ้มนะครับ ปัจจุบันแกก็ทำงานเป็น..เออ..ครูสอนมวยนะครับ ให้กับฝรั่ง ให้กับคนไทย